2. ลักษณะการประกอบธุรกิจ

(1) ประวัติความเป็นมา

บริษัท อาร์ ซี แอล จำกัด (มหาชน) ได้เริ่มก่อตั้งขึ้นในปี 2523 จากการร่วมทุนระหว่าง บริษัท

โงวฮก จำกัด (ไทย) และบริษัท สิงคโปร์ชิปปิ้งคอร์ปอเรชั่น จำกัด (สิงคโปร์)
โดยถือหุ้นในสัดส่วน 75 (ไทย) ต่อ 25 (สิงคโปร์) เปิดดำเนินการในปี 2524
โดยซื้อเรือลำแรกชื่อ “ศิริภูมิ” เพื่อให้บริการเส้นทางกรุงเทพฯ-สิงคโปร์
ในระบบขนส่งตู้คอนเทนเนอร์ทางทะเลแบบฟีดเดอร์ บริษัทฯ
ได้เข้าจดทะเบียนเป็นสมาชิกตลาดหลักทรัพย์แห่งประเทศไทยในปี 2531
และได้แปลงสภาพเป็นบริษัทมหาชนในปี 2536

บริษัทฯ ได้มีการขยายการลงทุนไปยังประเทศต่าง ๆ ในภูมิภาค และก่อตั้งบริษัท อาร์ ซี แอล
อินเวสเมนท์ พีทีอี จำกัด ในสิงคโปร์ ในปี 2532 เพื่อเข้าซื้อกิจการบริษัทย่อยในสิงคโปร์ และในปี
2535 บริษัทฯ ได้เข้าไปซื้อกิจการซึ่งดำเนินกิจการเดินเรือ ในฮ่องกง
เพื่อขยายขอบเขตการขนส่งให้กว้างขวางขึ้น ในปี 2537
บริษัทย่อยในสิงคโปร์ได้ขยายการลงทุนในบริษัทย่อยในจีน
ซึ่งได้ช่วยให้บริษัทฯมีเครือข่ายการบริการในจีน

บริษัทฯได้ขยายกองเรือ โดยเซ็นสัญญาสั่งต่อสร้างเรือใหม่จำนวน 7 ลำ, 2 ลำ, และ 6 ลำ ในปี
2537, 2538, และ 2539 ตามลำดับเรือต่อสร้างใหม่จะทยอยส่งมอบจำนวน 2 ลำ, 5 ลำ, 6
ลำ และ 2 ลำ ในปี 2538, 2539, 2540, และ 2541 ตามลำดับ
จากการเป็นเจ้าของเรือเพียง 1 ลำ เมื่อเริ่มกิจการ ปัจจุบันกลุ่ม อาร์ ซี แอล
เป็นเจ้าของเรือทั้งหมด 23 ลำ

สรุปการเปลี่ยนแปลงที่สำคัญในการดำเนินงานในรอบปีที่ผ่านมา

การสร้างประสิทธิภาพในการดำเนินงาน

ทางกลุ่มฯได้ปรับปรุงโครงสร้างการบริหาร แผนเสริมสร้างประสิทธิภาพ และ
พัฒนาระบบการให้บริการ โดยเริ่มดำเนินการมาตั้งแต่ปี 2543 และต่อเนื่องมาจนถึงปี 2546
ซึ่งปรากฏผลสัมฤทธิ์ทั้งในเชิงการยกระดับคุณภาพการประกอบการ
และความคล่องตัวในการบริหารองค์กร

การเสริมสร้างประสิทธิภาพและพัฒนาระบบการให้บริการตามแผนการและโครงการต่างๆ ดังกล่าว
ส่งผลดีหลายประการ ได้แก่

การดูแลสินค้า

ทางกลุ่มฯมุ่งพัฒนาคุณภาพการให้บริการในด้านต่างๆอย่างสม่ำเสมอ อาทิเช่น การดูแลสินค้า
การจัดส่งสินค้าตรงตามตารางเวลา การติดตามสินค้า การให้ข้อมูลสถานภาพสินค้าขณะขนส่ง
ทั้งเมื่อได้รับการสอบถามจากลูกค้าและโดยการแสดงข้อมูลผ่านระบบอินเตอร์เน็ท ทางกลุ่มฯ
มีนโยบายสร้างความมั่นใจแก่ลูกค้าว่าสินค้าที่ทางกลุ่มฯทำการขนส่ง จะ
ถึงจุดหมายปลายทางในสภาพที่ดีที่สุดที่จะเป็นไปได้

การบริหารตู้คอนเทนเนอร์

กลุ่มฯ พัฒนาระบบบริหารการขนส่งและติดตามตู้คอนเทนเนอร์ ทั้งส่วนที่กลุ่มฯเป็นเจ้าของ
และส่วนที่เช่ามาใช้งาน นอกจากนี้ยังดำเนินการวิเคราะห์รอบหมุนเวียนตู้คอนเทนเนอร์
(Container turn-around ) และอัตรารายได้ต่อตู้คอนเทนเนอร์ (revenue yield )
เพื่อใช้วางเป้าหมายการใช้ประโยชน์สูงสุดจากตู้สินค้าดังกล่าว
และยังตรวจสอบติดตามความเคลื่อนไหว และจุดที่ตั้งของตู้สินค้าเหล่านั้นอย่างใกล้ชิด
เพื่อบริหารการลำเลียงและการวางตำแหน่งตู้สินค้าอย่างมีประสิทธิภาพ

การบริหารกองเรือ

กองเรือของกลุ่มฯ มีการบริหารจัดการที่ดี และใช้บุคคลากรประจำการที่มีประสบการณ์
รวมทั้งมีช่างเทคนิคที่มีทักษะสูง คุณสมบัติดังกล่าว ประกอบกับการควบคุมต้นทุนที่มีประสิทธิภาพ
ทำให้กองเรือของกลุ่มฯ เป็นกองเรือสินค้าในภูมิภาคที่ดำเนินงานอย่างมีประสิทธิภาพยอดเยี่ยม

การให้บริการลำเลียงสินค้าแบบเบ็ดเสร็จ

เพื่อให้การดำเนินงานครอบคลุมขอบเขตที่กว้างขึ้นและครบวงจร อันได้แก่
ระบบบริหารการจัดส่งปัจจัยการผลิตและสินค้าคงคลัง (supply chain management) และ
การให้บริการลำเลียงสินค้าแบบเบ็ดเสร็จ (logistic services) ให้แก่ลูกค้า กลุ่มฯ
ได้จัดตั้งบริษัทย่อยที่กลุ่มฯ ถือหุ้น 100% ชื่อ บริษัท อาร์ ซี แอล โลจิสติคส์ จำกัด ขึ้นในปี 2544
เพื่อให้บริการดังกล่าวในประเทศไทย บริษัทย่อยนี้
ได้ขยายงานอย่างรวดเร็วและกลายเป็นผู้ให้บริการหลักที่ช่วยสนับสนุนการจัดระบบการบริหารสินค้าคงคลังและการจัดส่งวัตถุดิบที่มีประสิทธิภาพ
รวมทั้งจัดส่งการขนส่งสินค้าสำเร็จรูปสู่เป้าหมายในการจัดส่งในทั่วทั้งภูมิภาค

การดำเนินงานด้าน E-business

นับจากเดือน มีนาคม 2543 กลุ่มฯ ได้นำเสนอ การให้บริการผ่านระบบ e – business
แก่ลูกค้าทั่วไป โดยได้พัฒนาระบบเครือข่ายข้อมูลสารสนเทศ ที่เรียกว่า ระบบภูมิเน็ท ( Bhum Net
) ขึ้น เพื่อให้บริการเต็มรูปแบบ
เป็นการเสริมรับกับระบบการให้บริการผ่านช่องทางโทรคมนาคมแบบดั้งเดิมเช่น โทรศัพท์ โทรสาร
และ

e –mail ระบบภูมิเน็ทเน้นการให้บริการแบบทันท่วงทีตลอดเวลาและไม่มีวันหยุด สำหรับ
การนำเสนอข้อมูลเส้นทางการเดินเรือ การจองเรือและการสำรองตู้สินค้า
การตรวจสอบตารางการเดินเรือ กำหนดการเทียบท่า และกำหนดการออกจากท่า
รวมทั้งการส่งคำสั่งใบประทวนสินค้า
จากข้อเสนอแนะและการตอบรับที่ดีจากลูกค้าผู้ใช้บริการของระบบดังกล่าว
ทางกลุ่มฯจึงเพิ่มรูปแบบการใช้งานที่เป็นประโยชน์อื่นๆเข้าไป ดังนั้นระบบภูมิเน็ท
จึงพัฒนาจากการเป็น ระบบทางเลือกในการติดต่อและใช้บริการ เป็นระบบที่ลูกค้าเลือกใช้
ในขณะที่แนวโน้มธุรกิจโลกมุ่งสู่การยอมรับบริการออน์ไลน์มากขึ้น
กลุ่มฯและธุรกิจของกลุ่มฯก็จะได้รับประโยชน์อย่างมากจากการให้บริการออน์ไลน์
จนอยู่ในสถานะภาพที่เป็นที่ยอมรับแล้ว

(2) ภาพรวมการประกอบธุรกิจของบริษัทและบริษัทย่อย

กลุ่มบริษัท อาร์ ซี แอล (“กลุ่มฯ”)
ประกอบธุรกิจขนส่งตู้คอนเทนเนอร์ทางทะเลในสายงานหลักสองประเภท ได้แก่ Shipper Owned
Container หรือ SOC และ Carrier Owned Container หรือ COC

ธุรกิจประเภท SOC คือ การให้บริการขนส่งในเส้นทาง
ระหว่างเมืองท่าหลักที่เป็นศูนย์กลางการขนถ่ายสินค้ากับเมืองท่าย่อยทั้งต้นทาง
และปลายทางที่อยู่ในละแวกใกล้เคียง ในฐานะผู้ประกอบการกองเรือฟีดเดอร์
กลุ่มฯบริหารจัดการกองเรือขนส่งตู้คอนเทนเนอร์ให้สามารถขนถ่ายสินค้าในปริมาณสูงสุดจากท่าเรือต่างๆในระยะเวลาจำกัด
สายการเดินหลัก หรือ Main Line Operatorที่ทำหน้าที่ขนส่งสินค้าระหว่างทวีป
โดยปกติแล้วจะแวะรับสินค้าเฉพาะท่าเรือสำคัญๆ ที่เป็นศูนย์กลางการขนถ่ายสินค้า เช่น สิงคโปร์
และ ฮ่องกง ซึ่งมีปริมาณการผ่านเข้าออกของตู้สินค้าสูง ทั้งนี้เพื่อลดต้นทุน
โดยจะใช้เวลาอยู่ในท่าเรือให้น้อยที่สุด ส่วนกองเรือฟีดเดอร์นั้นจะทำการรับตู้สินค้า
จากเมืองท่าใกล้เคียงมาส่งที่เรือใหญ่ และในขณะเดียวกันก็รับตู้สินค้าจากเรือใหญ่กลับไปส่งยัง
เมืองท่าเล็กๆเหล่านั้น
การที่ทางกลุ่มฯสามารถขนถ่ายสินค้าให้เต็มลำเรือได้อย่างรวดเร็วและใช้เวลาเพียงช่วงสั้นๆอยู่หน้าท่าเรือ
ทำให้กลุ่มฯสามารถเสนอบริการที่มีเที่ยวการเดินเรือรับส่งสินค้าความถี่สูงให้แก่ลูกค้าที่เป็นสายการเดินหลัก

นอกจากธุรกิจประเภท SOC แล้ว
กลุ่มฯยังให้บริการในลักษณะบริการขนส่งตู้สินค้าทางเรือแบบประจำเส้นทางที่ให้บริการโดยใช้ตู้คอนเทนเนอร์
ของกลุ่มฯเอง ที่เรียกว่า Carrier Owned Container หรือ COC
โดยให้บริการขนส่งโดยตรงแก่ลูกค้า โดยใช้ตู้คอนเทนเนอร์ที่กลุ่มฯจัดหามา
เพื่อบรรทุกสินค้าของลูกค้าใส่เรือสินค้าในกองเรือของกลุ่มฯ นับจากช่วงต้นทศวรรษที่แล้ว ธุรกิจ
COC ของกลุ่มฯเติบโตอย่างมั่นคงเรื่อยมา จากปริมาณขนส่งต่อปีในปี 2541 จำนวน 280,000 ทีอียู
จนมีปริมาณขนส่งเกือบ 860,000 ทีอียู ในปัจจุบัน ตลอดเวลาที่ผ่านมา
ทางกลุ่มฯก็มีส่วนแบ่งตลาดที่เพิ่มมากขึ้นทุกปี

กลุ่มฯยังคงให้ความสำคัญต่อการขยายการให้บริการในธุรกิจหลักทั้งประเภท COC และ SOC
อย่างเท่าเทียมกัน
โดยธุรกิจทั้งสองต่างเป็นฐานรายได้หลักและสร้างกระแสเงินสดที่สม่ำเสมอให้แก่กลุ่มฯ

 ยอดขนส่งตู้สินค้า

ในปี 2546 การขนส่งของกลุ่มเพิ่มขึ้น 8% โดยมียอดขนส่งตู้สินค้าสูงถึง 1.73 ล้านทีอียู
เปรียบเทียบกับ 1.6 ล้านทีอียูในปีก่อนหน้า ปริมาณขนส่งในสายธุรกิจ COC ที่สูงถึง 855,958 ทีอียู
(เติบโตขึ้น 19% จากปี 2545) เป็นปัจจัยสำคัญที่ผลักดันการเติบโตนี้
สำหรับปริมาณขนส่งในสายธุรกิจ SOC นั้น แม้จะไม่เพิ่มขึ้น ยังคงมีสัดส่วนสูงถึง 51%
เมื่อเทียบกับการขนส่งทั้งหมด และส่วนที่เหลืออีก 49 % นั้นเป็นการขนส่งในสายธุรกิจ COC

ข้อมูลการขนส่งตู้สินค้า

  --------------------------- ----------- ----------- ----------- -----------
                              2543        2544        2545        2546

  ยอดขนส่งตู้สินค้า(TEUs)          1,522,364   1,514,047   1,602,256   1,733,572

  อัตราเติบโต (%)               9%          -0.6%       5.8%        8.2%

  ปริมาณขนส่ง COC (TEUs)        517,604     635,900     719,011     855,958

  อัตราเติบโต (%)               27.6%       22.9%       13.1%       19.%

  ปริมาณขนส่ง SOC (TEUs)        1,004,760   878,147     883,245     877,631

  อัตราเติบโต (%)               1.2%        -12.6%      0.6%        -0.6%
  --------------------------- ----------- ----------- ----------- -----------

ตู้สินค้าจำแนกตามแหล่งขนส่ง

ภูมิภาคเอเชียอาคเนย์คงเป็นฐานยุทธศาสตร์การค้าสำคัญของกลุ่มฯ
โดยมีประเทศสิงคโปร์เป็นเมืองท่าหลักในภูมิภาค และประเทศไทยเป็นแกนสำคัญ
สามในสี่ของปริมาณการขนส่งตู้สินค้าทั้งหมดในปี 2546 ของกลุ่มฯ มาจากเมืองท่าต่างๆในภูมิภาคนี้
ส่วนที่เหลือมาจากภูมิภาคเอเชียเหนือ ออสเตรเลีย และคาบสมุทรอินเดีย จำแนกได้ดังนี้

  --------------------------------------- --------------- ---------------
                                          2545            2546

  ไทย                                     31%             25%

  อินโดนีเซีย                                16%             17%

  มาเลย์เซีย                                10%             11%

  ฟิลลิปปินส์                                 6%              8%

  เวียดนาม                                 6%              6%

  กัมพูชา                                   1%              5%

  เอเชียเหนือ                               19%             16%

  อินเดีย                                   2%              5%

  ออสเตรเลีย                               5%              6%

  เมืองท่าระหว่างทาง                         4%              1%
  --------------------------------------- --------------- ---------------

กำลังขนส่ง เครือข่ายการให้บริการ และ การจัดสรรกำลังลำเลียงของกองเรือ

ในปี 2546 กลุ่มฯมีเรือคอนเทนเนอร์ประจำการในกองเรือถึง 36 ลำ
และบรรทุกสินค้าในอัตราที่สูงถึง 99 % ของพื้นที่ระวางเรือ
กองเรือของกลุ่มฯนับได้ว่าเป็นหนึ่งในบรรดากองเรือขนาดใหญ่ที่สุดของภูมิภาคที่มีสมรรถนะภาพสูงสุดในหมู่ผู้ประกอบการชั้นนำของเอเชีย
กลุ่ม ฯ ได้ปรับเปลี่ยนการจัดกระบวนเรือให้เหมาะสมอยู่เสมอ
เพื่อความคล่องตัวในการให้บริการที่สอดคล้องกับความต้องการของลูกค้าในเครือข่ายการให้บริการของกลุ่มฯ

ในรอบปีที่ผ่านมา ทางกลุ่มฯมิได้รับมอบเรือใหม่เพิ่ม แต่ได้สั่งต่อสร้างเรือใหม่จากบริษัท
Mitsubishi Heavy Industries ประเทศญี่ปุ่น โดยมีกำหนดจัดส่งในปี 2548
โดยเรือใหม่ทั้งสี่ลำ ซึ่งมีขนาด 2,378 ทีอียู และ 2,588
ทีอียูจะช่วยเสริมขนาดกองเรือและกำลังลำเลียงให้แก่กลุ่มฯ ต่อมา กลุ่มฯ ก็ได้สั่งต่อสร้างเรือขนาด
1,850 ทีอียู เพิ่มอีกสองลำ โดยต่อสร้างในประเทศจีน

ณ สิ้นปี 2546 กองเรือของกลุ่มฯ มีอายุเฉลี่ย 10 ปี ในจำนวนเรือทั้ง 36 ลำ นั้น เรือ 23
ลำเป็นเรือที่กลุ่มฯ เป็นเจ้าของ ส่วนอีก 13 ลำเป็นเรือที่กลุ่มฯได้เช่าระวางเพื่อมาใช้ดำเนินการ
โดยมีระยะเวลาการเช่าที่หลากหลาย
กลยุทธ์การบริหารกำลังบรรทุกโดยการเช่าระวางเรือมาเสริมนั้น
เป็นวิธีการที่สายการเดินเรือส่วนใหญ่ใช้
เพื่อเพิ่มความคล่องตัวในการจัดสรรกำลังลำเลียงของกองเรือ
เมื่อกำลังในการให้บริการขนส่งสินค้าตามปกติ
โดยเฉพาะจากเรือที่ตนเป็นเจ้าของนั้นไม่พอเพียงกับปริมาณความต้องการ
การเช่าระวางเรือจึงเป็นปัจจัยเสริมที่ช่วยรองรับปริมาณการขนส่งสินค้าที่เพิ่มขึ้น

กลุ่มฯให้บริการครอบคลุม 18 ประเทศ ผ่านเครือข่ายการดำเนินงานถึง 87 แห่ง
ในดินแดนจุดหมายปลายทางสำคัญทั่วทั้งภูมิภาคเอเชีย และออสเตรเลีย โดยมีเขตให้บริการหลักใน
ภาคพื้นเอเชียอาคเนย์ ออสเตรเลีย ภูมิภาคเอเชียใต้ และ เอเชียเหนือ

เส้นทางเดินเรือของกลุ่มฯ
เชื่อมโยงแหล่งการค้าและการให้บริการดั้งเดิมที่เป็นแกนหลักของธุรกิจของกลุ่มฯในภาคพื้นเอเชียอาคเนย์
กับดินแดนสำคัญในภูมิภาคเอเชียเหนือ และ
ศูนย์กลางการค้าในภูมิภาคเอเชียใต้ที่มีอัตราเติบโตของการค้าสูง
โดยทางกลุ่มฯได้เพิ่มการให้บริการในเส้นทางหลักระหว่าง ประเทศเกาหลี ภูมิภาคเอเชียอาคเนย์
และทางภาคเหนือ/ใต้ของประเทศจีน รวมทั้งการขยายเส้นทางเดินเรือตรงจาก
ภูมิภาคเอเชียตะวันออกเฉียงเหนือและ ตะวันออกเฉียงใต้สู่ เอเชียใต้ ไปยังเมืองท่า มุมไบ
และนาวา เชวาในประเทศอินเดีย

ในปี 2546 กลุ่มฯได้เปิดเส้นทางเดินเรือใหม่ ที่มีตารางการให้บริการประจำเส้นทางทุกสัปดาห์
ในเส้นทางต่อไปนี้

  ฮ่องกง กัมพูชา สงขลา (RHC)

  เชนไน สิงคโปร์ (RCS)

  เกาหลี อินเดีย ผ่าน สิงคโปร์/ พอร์ต กลัง (RKI)

เส้นทาง ฮ่องกง กัมพูชา (RHC) และเชนไน สิงคโปร์ (RCS) เริ่มให้บริการในเดือน มีนาคม
2546 โดยให้บริการขนส่งสายตรงระหว่าง ประเทศฮ่องกง กับ ภูมิภาคเอเชียอาคเนย์
(ฮ่องกง/สีหนุวิลล์/สงขลา) และระหว่าง ประเทศสิงคโปร์กับประเทศอินเดีย (สิงคโปร์/ พอร์ต
กลัง /เชนไน)

ในเดือนตุลาคม 2546 ทางกลุ่มฯเริ่มการให้บริการร่วม กับกลุ่มสายการเดินเรือ Wan Hai Lines
and Sea Consortium โดยให้บริการเส้นทางใหม่ซึ่งเป็นบริการขนส่งประจำเส้นทางทุกสัปดาห์
ในเส้นทางที่เชื่อม เอเชียเหนือและตะวันออกเฉียงเหนือ กับประเทศอินเดีย (RKI)
ซึ่งเป็นเส้นทางให้บริการขนส่งสายตรงระหว่างประเทศเกาหลีกับ ประเทศอินเดีย
ทางกลุ่มฯได้ใช้เรือขนาด 1,700 ทีอียู ให้บริการประจำเส้นทางนี้
โดยแวะเมืองท่าสำคัญเป็นประจำ รวมถึงเมืองท่าปูซานในประเทศเกาหลี เมืองเซี่ยงไฮ้ และ
นิงโบ ของประเทศจีน ผ่าน ฮ่องกง สิงคโปร์ พอร์ตกลัง ของประเทศมาเลเซีย และเมืองนาวา
เชวาในประเทศอินเดีย เส้นทางสายนี้ (RKI)
เป็นเส้นทางที่เสริมมูลค่าให้แก่เส้นทางขนส่งเดิมที่กลุ่มฯ ให้บริการประจำทุกสัปดาห์
ระหว่างประเทศสิงคโปร์ กับประเทศอินเดีย (RSI) ที่ให้ประโยชน์โดยตรงแก่ลูกค้าทั้งในธุรกิจ
SOCและ COC ในทั้งด้านการลดเวลาที่ต้องเสียไปในระหว่างเมืองท่ารายทาง
การเพิ่มความถี่ของการให้บริการ และการขนส่งสินค้าตรงจากเมืองท่าปูซานในประเทศเกาหลี และ
เมืองเซี่ยงไฮ้ กับนิงโบ ของประเทศจีน ไปยังเมืองนาวา เชวาในประเทศอินเดีย

ประสิทธิภาพในการจัดกระบวนเรือในการขนส่ง และการบริหารเส้นทางขนส่ง
นับเป็นจุดแข็งประการหนึ่ง ที่ช่วยให้กลุ่มฯ สามารถใช้ประโยชน์สูงสุดจากกำลังบรรทุกของกองเรือ
เพื่อให้บริการในเครือข่ายเส้นทางที่มีอยู่อย่างมีประสิทธิภาพและทำให้สามารถเพิ่มอัตราการบรรทุกสินค้าต่อพื้นที่ระวางเรือต่อเส้นทางเดินเรือตามที่ตั้งเป้าหมายไว้

เส้นทางเดินเรือหลักและความถี่ของการให้บริการ

  ----------------------------------------------------- -----------------
  เส้นทางเดินเรือ                                          ความถี่

  Singapore - Laem Chabang - Bangkok - Laem Chabang -   4 เที่ยว / สัปดาห์
  Singapore                                             

  Singapore - Bangkok - Singapore                       1 เที่ยว / สัปดาห์

  Singapore – Belawan – Penang – Port Klang (NP) – Port 1 เที่ยว / สัปดาห์
  Klang (WSP) – Singapore                               

  Singapore - Port Klang(WSP) - Port Klang (NP) -       2 เที่ยว / สัปดาห์
  Penang - Port Klang (NP) - Port Klang (WSP) -         
  Singapore                                             

  Jakarta – Singapore – Port Klang (NP) – Port Klang    1 เที่ยว / 2 สัปดาห์
  (WSP) – Laem Chabang – Singapore – Port Klang (NP) –  
  Port Klang (WSP) – Jakarta                            

  Singapore - Semarang - Jakarta - Singapore            2 เที่ยว / สัปดาห์

  Singapore - Brisbane - Sydney - Melbourne - Port      2 เที่ยว / เดือน
  Klang ( WSP) - Singapore                              

  Singapore - Sihanoukville - Songkhla - Singapore      2 เที่ยว / สัปดาห์

  Songkhla – Hong Kong – Taichung – Hong Kong –         1 เที่ยว / สัปดาห์
  Sihanoukville – Songkhla                              

  Singapore – Cat Lai – VICT - Ho Chi Minh – VICT –     1 เที่ยว / สัปดาห์
  Kuantan – Singapore                                   

  Bangkok – Laem Chabang – Hong Kong – Shanghai –       2 เที่ยว / 3 สัปดาห์
  Xiamen – Hong Kong – Ho Chi Minh – Bangkok            

  Singapore - Davao – General Santos - Cebu - Singapore 1 เที่ยว / 2 สัปดาห์

  Hong Kong – Haiphong – Hong Kong                      1 เที่ยว / เดือน

  Singapore - Manila - Pusan - Shanghai – Hong Kong -   3 เที่ยว / 3 สัปดาห์
  Singapore                                             

  Singapore - Manila – Singapore                        2 เที่ยว / 3 สัปดาห์

  Singapore - Hongkong - Shanghai - Xingang – Qingdao – 2 เที่ยว / 3 สัปดาห์
  Ningbo - Singapore                                    

  Singapore - Surabaya – Singapore                      1 เที่ยว / สัปดาห์

  เส้นทางเดินเรือ                                          ความถี่

  Singapore – Port Klang (NP) – Port Klang (WSP) –      1 เที่ยว / 2 สัปดาห์
  Madras – Port Klang (NP) – Port Klang (WSP) –         
  Singapore                                             

  Singapore – Bombay – Javaneru – Port Klang (WSP) –    2 เที่ยว / 3 สัปดาห์
  Port Klang (NP) – Singapore                           

  Pusan – Shanghai – Ningbo – Hong Kong – Singapore –   2 เที่ยว / 5 สัปดาห์
  Port Klang (NP) – Jawaharlal Nehru – Port Klang (NP)  
  – Singapore – Hong Kong - Pusan                       
  ----------------------------------------------------- -----------------

การแข่งขันในกลุ่มผู้ประกอบการสายการเดินเรือ

ในปี 2546 อุตสาหกรรมการขนส่งทางทะเล
ได้รับผลพลอยได้จากอุปสงค์ด้านการขนส่งสินค้าภายในภูมิภาคเอเชียที่เพิ่มขึ้น
ประกอบกับการเติบโตของธุรกรรมการค้าโลกโดยเฉพาะสำหรับสินค้าประเภทที่ต้องขนส่งด้วยตู้คอนเทนเนอร์
แม้ว่าในช่วงต้นปี ทั่วทั้งภูมิภาคจะประสบปัญหาการแพร่ระบาดของโรค SARS
อัตราค่าระวางสำหรับการขนส่งสินค้าในระดับภูมิภาค ก็แสดงแนวโน้มที่สูงขึ้น
ในขณะการขนส่งสินค้าทั้งขาเข้าและขาออกระหว่างทวีป เอเชีย และ ยุโรป/อเมริกา
คงขยายตัวต่อเนื่อง
การเพิ่มขึ้นของอัตราค่าเช่าระวางเรือในปีที่ผ่านมาส่อเค้าให้เห็นถึงภาวะตึงตัวของอุปทานด้านกำลังขนส่ง
ในขณะที่ การต่อสร้างเรือใหม่โดยบรรดาผู้ประกอบการแสดงถึงการปรับเพิ่มอุปทานในระยะสั้นๆ
โดยเฉพาะสำหรับเรือขนาด 3,000 ทีอียู ขึ้นไป
แต่ทั้งนี้เนื่องจากตลาดการประกอบการของกลุ่มฯนั้น เป็นเรือขนาด 1,000-2,500 ทีอียู
ซึ่งมีการสั่งต่อสร้างเรือใหม่จำนวนไม่มาก ทางกลุ่มฯ
จึงมั่นใจว่าปริมาณการขนส่งสินค้าที่ขยายตัวอย่างต่อเนื่อง
จะสามารถดูดซับอุปทานด้านระวางบรรทุกที่เพิ่มขึ้นได้

กำลังการขนส่งตู้สินค้าทั่วโลก 

+------------+---------+----------+------------+----------+-----------+
| ทีอียู        | กองเรือ  | ที่ต       | ที่คาดว่า     | กองเรือ ณ | อัต        |
|            | ณ       | ่อสร้างแล้ว | จะปลดระวาง |          | ราเติบโตขอ |
|            |         |          |            | 31       | งกำลังขนส่ง |
|            | 1       |          |            | /12/2547 |           |
|            | /1/2547 |          |            |          |           |
+------------+---------+----------+------------+----------+-----------+
| 200 -1,299 | 992     | 47       | 27         | 1,012    | 2.0%      |
+------------+---------+----------+------------+----------+-----------+
| 1          | 2,015   | 95       | 23         | 2,087    | 3.6%      |
| ,300-2,999 |         |          |            |          |           |
+------------+---------+----------+------------+----------+-----------+
| 3,         | 3,350   | 509      | 0          | 3,860    | 15.2%     |
| 000-6,000+ |         |          |            |          |           |
+------------+---------+----------+------------+----------+-----------+
| Total      | 6,357   | 651      | 50         | 6,960    | 9.4%      |
+------------+---------+----------+------------+----------+-----------+

ที่มา : Container Charter market, ไตรมาสที่ 4 ของปี 2546 -ธันวาคม

บริษัทฯมีบริษัทย่อยและบริษัทร่วมทั้งหมด 17 บริษัท กระจายอยู่ตามประเทศต่าง ๆ ในภูมิภาค
เอเซียตะวันออกเฉียงใต้ นอกจากสำนักงานใหญ่ที่ตั้งอยู่ในกรุงเทพฯแล้วนั้น
บริษัทฯยังมีสำนักงานหลักอีกสามแห่งตั้งอยู่ในสิงคโปร์ ฮ่องกง และ เซี่ยงไฮ้
ซึ่งถือเป็นเมืองท่าเทียบเรือที่มีสินค้าผ่านเข้าออกปริมาณมากแห่งหนึ่งของโลก

+----------------------------------+-----------------------------------+
| ชื่อบริษัท                           | ลักษณะธุรกิจ                         |
+----------------------------------+-----------------------------------+
| บริษัท อาร์ ซี แอล จำกัด (มหาชน)      | การลงทุน จัดซื้อ จัดหาเงินกู้เพื่อซื้อเรือ และ |
|                                  |                                   |
|                                  | ดำเนินการเดินเรือ                    |
+----------------------------------+-----------------------------------+
| บริษัท ริจิแนลคอนเทนเนอร์ไลนส์ พีทีอี     | การลงทุน จัดซื้อ จัดหาเงินกู้เพื่อซื้อเรือ     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ชีปแมนเนจเมนท์ พีทีอี  | บริหารจัดการเรือ                     |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล ฟีดเดอร์ พีทีอี จำกัด   | ดำเนินการเดินเรือ                    |
+----------------------------------+-----------------------------------+
| บริษัท อาร์ ซี แอล เซอร์วิส เอส เอ     | ดำเนินการเดินเรือ                    |
+----------------------------------+-----------------------------------+
| บริษัท อาร์ ซี แอล โฮลดิ้งส์ จำกัด       | เป็นเจ้าของเรือและดำเนินการเดินเรือ     |
+----------------------------------+-----------------------------------+
| บริษัท เอดซ่าชีปปิ้ง เอเย่นซี่ อิงค์        | ตัวแทนการเดินเรือ                    |
+----------------------------------+-----------------------------------+
| บริษัท อาร์ เอฟ เอส จำกัด            | ตัวแทนการเดินเรือ                    |
+----------------------------------+-----------------------------------+
| บริษัท อาร์ ซี แอล ออสเตรเลีย พีทีวาย   | ตัวแทนการเดินเรือ                    |
| จำกัด                             |                                   |
+----------------------------------+-----------------------------------+
| บริษัท ริจิแนลคอนเทนเนอร์ไลนส์ ชิปปิ้ง    | ตัวแทนการเดินเรือ                    |
| จำกัด                             |                                   |
+----------------------------------+-----------------------------------+
| บริษัท อาร์ ซี แอล เอเย่นซี่ (เอ็ม) จำกัด | ตัวแทนการเดินเรือ                    |
+----------------------------------+-----------------------------------+
| บริษัท ริจิแนลคอนเทนเนอร์ไลน์ส (เอสเค) | ตัวแทนการเดินเรือ                    |
| จำกัด                             |                                   |
+----------------------------------+-----------------------------------+
| บริษัท ทีไอพีเอส จำกัด                | บริหารท่าเรือแหลมฉบัง                 |
+----------------------------------+-----------------------------------+
| บริษัท เอ็น เอช พรอสเพอริตี้ จำกัด      | บริหารลานพักตู้คอนเทนเนอร์             |
+----------------------------------+-----------------------------------+
| บริษัท จูรงดิสทริคเซนเตอร์ พีทีอี จำกัด    | บริหารคลังสินค้า                      |
+----------------------------------+-----------------------------------+
| บริษัท อาร์ ซี แอล อินเวสเมนท์ พีทีอี     | ลงทุนในบริษัทอื่น                      |
| จำกัด                             |                                   |
+----------------------------------+-----------------------------------+
| บริษัท เอเชี่ยนบัลค์ชิปปิ้ง จำกัด          | ขนส่งสินค้าแบบเทกอง                  |
+----------------------------------+-----------------------------------+
| บริษัท อาร์ ซี แอล โลจิสติคส์ จำกัด      | บริการธุรกิจโลจิสติคส์                  |
+----------------------------------+-----------------------------------+

บริษัทย่อยและบริษัทร่วมมีโครงสร้างการถือหุ้นระหว่างกันดังนี้

[]

นโยบายการแบ่งการดำเนินงานของบริษัทในกลุ่ม

การดำเนินงานของกลุ่ม มีบริษัท อาร์ ซี แอล จำกัด (มหาชน ) เป็นบริษัทแม่ ทำหน้าที่วางกลยุทธ์
และควบคุมนโยบายหลักในด้านธุรกิจและการดำเนินการ
ในขณะที่บริษัทย่อยที่สำคัญในประเทศสิงคโปร์ ฮ่องกง และ ประเทศจีน ได้แก่ บริษัท Regional
Container Lines Pte. Ltd. บริษัท RCL Feeder Pte. Ltd. ประเทศสิงคโปร์ บริษัท
Regional Container Lines (HK) Co. Ltd. ฮ่องกง และ บริษัท Regional Container
Lines Shipping Co., Ltd. ประเทศจีน เป็นบริษัทหลักในการดำเนินการ
โดยร่วมกันปฏิบัติภารกิจของกลุ่มฯในท้องถิ่นของตนซึ่งเป็นเมืองท่าหลักของภูมิภาค

(3) โครงสร้างรายได้

รายได้หลักของกลุ่มมาจากค่าระวาง ( Freight Income)
ที่มีการตั้งราคาเป็นสกุลเงินเหรียญดอลลาร์สหรัฐ และรับชำระเป็นเงินเหรียญดอลลาร์สหรัฐ หรือ
ในสกุลเงินท้องถิ่นตามมูลค่าเทียบเท่า
รายได้จากค่าระวางมาจากการประกอบการขนส่งในสายงานธุรกิจหลัก สองประเภท คือ SOC และ
COC

รายได้จากกิจกรรมหลักทั้งสองสายอยู่ในสัดส่วนที่เหมาะสมและสมดุลย์
นับเป็นปัจจัยสำคัญประการหนึ่งที่สร้างความมั่นใจว่ากิจการของกลุ่มฯจะประสบผลสำเร็จต่อเนื่อง
แม้ในช่วงที่เศรษฐกิจทั่วไปอยู่ในภาวะชะลอตัว ทั้งนี้เพราะ ในขณะที่ธุรกิจ COC
พึ่งพาเศรษฐกิจภูมิภาค ธุรกิจ SOC
ก็มีแนวโน้มที่ปรับเปลี่ยนตามวงจรการค้าโลกเนื่องด้วยปริมาณการขนส่งตู้สินค้าของสายการเดินเรือรายใหญ่ของโลก
(MLOs) นั้นผูกอยู่กับกระแสการค้าหลักที่ขนส่งระหว่างซีกโลกตะวันออกและตะวันตก

รายได้แบ่งตามลักษณะการให้บริการ 

แม้ว่าการให้บริการในลักษณะ COC มีสัดส่วนโดยเฉลี่ยเพียง 49%
ของปริมาณรวมของการขนส่งตู้ทั้งหมดของกลุ่มฯ รายได้จากการให้บริการประเภทนี้
มีสัดส่วนมากกว่าครึ่งหนึ่งของรายได้ค่าระวางทั้งหมดของกลุ่มในปี 2546 ขณะที่รายได้ที่เหลืออีก
51% มาจากการให้บริการในลักษณะ SOC

โครงสร้างรายได้แบ่งตามภูมิศาสตร์ 

+------------------+--------+-------+--------+--------+--------+-------+
| ( ล้านบาท )       | ปี 2546 |       | ปี 2545 |        | ปี 2544 |       |
|                  |        |       |        |        |        |       |
| รายได้จากการขนส่ง  |        |       |        |        |        |       |
|                  |        |       |        |        |        |       |
| ทางทะเล          |        |       |        |        |        |       |
+------------------+--------+-------+--------+--------+--------+-------+
|                  | รายได้  | %     | รายได้  | %      | รายได้  | %     |
+------------------+--------+-------+--------+--------+--------+-------+
| -   ประเทศไทย    | 1,064  | 7.95% | 944    | 7.22%  | 1,799  | 1     |
|                  |        |       |        |        |        | 3.30% |
+------------------+--------+-------+--------+--------+--------+-------+
| -   ประเทศสิงคโปร์ | 14,108 | 10    | 13,333 | 1      | 13,678 | 10    |
|                  |        | 5.44% |        | 01.93% |        | 1.14% |
+------------------+--------+-------+--------+--------+--------+-------+
| -   ประเทศฮ่องกง  | 113    | 0.84% | 113    | 0.86%  | 225    | 1.66% |
+------------------+--------+-------+--------+--------+--------+-------+
| -   ประเทศจีน     | 76     | 0.57% | 50     | 0.38%  | 53     | 0.39% |
+------------------+--------+-------+--------+--------+--------+-------+
| (รายการตัดบัญชี     | (      | (17   | (      | (1     | (      | (17   |
|                  | 2,279) | .03%) | 2,073) | 5.85%) | 2,339) | .30%) |
| - ดูหมายเหตุ)      |        |       |        |        |        |       |
+------------------+--------+-------+--------+--------+--------+-------+
| รวมรายได้จากการ   | 13,082 | 9     | 12,367 | 94.54% | 13,416 | 9     |
|                  |        | 7.77% |        |        |        | 9.20% |
| ขนส่งทางทะเล      |        |       |        |        |        |       |
+------------------+--------+-------+--------+--------+--------+-------+
| รายได้อื่น ๆ        | 298    | 2.23% | 714    | 5.46%  | 108    | 0.80% |
+------------------+--------+-------+--------+--------+--------+-------+
| รายได้รวม         | 13,380 | 10    | 13,081 | 1      | 13,524 | 10    |
|                  |        | 0.00% |        | 00.00% |        | 0.00% |
+------------------+--------+-------+--------+--------+--------+-------+

 หมายเหตุ - รายการตัดบัญชีนั้นเป็นรายการที่เกิดขึ้นเนื่องจากบริษัทฯ และบริษัทย่อยได้มีการให้เช่าเรือระหว่างกัน ดังนั้น เมื่อมีการจัดทำงบการเงินรวมของกลุ่ม จึงจำเป็นต้องตัดออก เพื่อให้เป็นไปตามมาตรฐานบัญชีที่เป็นที่ยอมรับกันทั่วไป

 

โครงสร้างรายได้ของบริษัทและ บริษัทย่อย

เพื่อให้เห็นภาพโครงสร้างรายได้ของบริษัทฯและบริษัทย่อยให้ดีขึ้น
จึงขอแสดงโครงสร้างรายได้ตามบริษัทดังนี้

+-----------------------------+----+----------+----------+-----------+
| รายได้จา                     |    | ปี 2546   | ปี 2545   | ปี 2544    |
| การขนส่งทางทะเล (หน่วย : ล้าน) |    |          |          |           |
+-----------------------------+----+----------+----------+-----------+
| บริษัท อาร์ ซี แอล จำกัด ( มหาชน | T  | 950.0    | 823.0    | 1,767.0   |
| )                           | HB |          |          |           |
+-----------------------------+----+----------+----------+-----------+
| บริษ                         | S  | 52.4     | 50.0     | 67.7      |
| ัทย่อยที่ดำเนินงานในประเทศสิงคโปร์ | GD |          |          |           |
|                             |    | 538.8    | 503.7    | 459.2     |
| บ. ริจิแนล คอนเทนเนอร์ ไลน์ส    | S  |          |          |           |
| พีทีอี จก.                     | GD | 0        | 0        | 25.1      |
|                             |    |          |          |           |
| บ. อาร์ ซี แอล ฟีดเดอร์ พีทีอี จก. | S  |          |          |           |
|                             | GD |          |          |           |
| บ. อาร์ ซี แอล เซอร์วิส เอส เอ  |    |          |          |           |
| จก.                         |    |          |          |           |
+-----------------------------+----+----------+----------+-----------+
| บริษัทย่อยที่ดำเนินงานในฮ่องกง     | H  | 24.1     | 18.9     | 20.7      |
|                             | KD |          |          |           |
| บ. ริจิแนล คอนเทนเนอร์ ไลน์ส    |    | 0.3      | 1.5      | 19.0      |
| (ฮ่องกง) จก.                 | H  |          |          |           |
|                             | KD |          |          |           |
| บ. จิแนล คอนเทนเนอร์ ไลน์ส     |    |          |          |           |
| (เซียเมน) จก.                |    |          |          |           |
+-----------------------------+----+----------+----------+-----------+

(4) เป้าหมายการดำเนินธุรกิจ --